ഭരത് (നടൻ)

ഒരു ഇന്ത്യൻ ചലച്ചിത്ര അഭിനേതാവാണ് ഭരത് (ജനനം:21 ജൂലൈ 1983). പ്രധാനമായും തമിഴ്, മലയാളം, തെലുഗു ഭാഷകളിലെ ചിത്രങ്ങളിൽ അഭിനയിച്ചിട്ടുണ്ട്. 2003-ൽ ഷങ്കർ സംവിധാനം ചെയ്ത ബോയ്സ് ആയിരുന്നു അഭിനയിച്ച ആദ്യത്തെ ചലച്ചിത്രം. ചെല്ലമേ (2004), കാതൽ (2004), പട്ടിയൽ (2006), വെയിൽ (2006) തുടങ്ങിയവയാണ് അഭിനയിച്ച പ്രധാന ചലച്ചിത്രങ്ങൾ. 
വ്യക്തി ജീവിതം
1983 ജൂലൈ 21-ന് തമിഴ്നാട്ടിലെ തിരുച്ചിറപ്പള്ളിയിൽ ജനിച്ചു. ശാസ്ത്രീയമായി നൃത്തം അഭ്യസിച്ചിട്ടുണ്ട്. തന്റെ 11-ാം വയസിൽ ഭരത്, സ്വിങ്ങേഴ്സ് അന്താരാഷ്ട്ര ഡാൻസ് ക്ലബ്ബിൽ അംഗമായി. അണ്ണാ നഗറിലെ ഡി.എ.വി. സീനിയർ സെക്കന്ററി സ്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. ചെന്നൈയിലെ ദ ന്യൂ കോളേജിൽ ബിരുദ വിദ്യാഭ്യാസം പൂർത്തിയാക്കി. 2013-ൽ ദുബായിൽ വച്ച് മലയാളിയായ ജെഷ്‌ലിയെ വിവാഹം ചെയ്തു. 
ചലച്ചിത്ര രംഗം
2003-ൽ എസ്. ഷങ്കർ സംവിധാനം ചെയ്ത ബോയ്സ് എന്ന ചലച്ചിത്രത്തിലായിരുന്നു ഭരത് ആദ്യമായി അഭിനയിച്ചത്. ഈ ചിത്രത്തിൽ ഒരു സംഗീത ബാന്റിലെ ഗിറ്റാറിസ്റ്റിന്റെ കഥാപാത്രത്തെയാണ് ഭരത് അവതരിപ്പിച്ചത്. സ്വിങ്ങേഴ്സിന്റെ സംഗീത അക്കാദമിയിൽ നടന്ന ഇൻസ്പിരേഷൻസ് എന്ന പരിപാടിയിൽ ഭരത് അവതരിപ്പിച്ച നൃത്തം കണ്ട ഷങ്കർ, ഈ ചലച്ചിത്രത്തിൽ അഭിനയിക്കാൻ ഭരത്തിനെ തിരഞ്ഞെടുക്കുകയായിരുന്നു. 2004-ൽ ജയരാജ് സംവിധാനം ചെയ്ത 4 ദ പീപ്പിൾ എന്ന ചലച്ചിത്രത്തിൽ അഭിനയിച്ചു. മലയാളത്തിൽ അഭിനയിക്കുന്ന ആദ്യ ചലച്ചിത്രവും ഇതാണ്. ചിത്രത്തിലെ 4 കേന്ദ്ര കഥാപാത്രങ്ങളിൽ ഒരാളുടെ വേഷമാണ് ഭരത് അവതരിപ്പിച്ചത്. ഈ ചിത്രം ബോക്സ് ഓഫീസിൽ വിജയം നേടുകയും കേരള ബോക്സ് ഓഫീസിൽ ₹ 10 ലക്ഷമായി ഉയരുകയും ചെയ്തു. ഈ ചിത്രം തമിഴിൽ 4 സ്റ്റുഡന്റ്സ് എന്ന പേരിലും തെലുഗുവിൽ യുവസേന എന്ന പേരിലും ഡബ്ബ് ചെയ്യപ്പെട്ടിരുന്നു. 
തുടർന്ന് ചെല്ലമേ എന്ന തമിഴ് ചലച്ചിത്രത്തിൽ വില്ലൻ കഥാപാത്രത്തെ അവതരിപ്പിച്ചു. ബാലാജി ശക്തിവേൽ സംവിധാനം ചെയ്ത കാതൽ എന്ന ചലച്ചിത്രത്തിലാണ് നായകനായി ആദ്യം അഭിനയിച്ചത്. 2007-ൽ പുറത്തിറങ്ങിയ വെയിൽ എന്ന ചലച്ചിത്രം ശ്രദ്ധിക്കപ്പെടുകയുണ്ടായി. ഈ ചിത്രം കാൻ ചലച്ചിത്രോത്സവത്തിലും പ്രദർശിപ്പിക്കുകയുണ്ടായി.

2008-ൽ ദുരൈ സംവിധാനം ചെയ്ത പഴനി എന്ന ചലച്ചിത്രത്തിൽ കേന്ദ്ര കഥാപാത്രത്തെ അവതരിപ്പിച്ചു. കാജൽ അഗർവാൾ, ഖുശ്ബു, ബിജു മേനോൻ എന്നിവരായിരുന്നു ഈ ചിത്രത്തിലെ മറ്റ് കഥാപാത്രങ്ങളെ അവതരിപ്പിച്ചത്. ഇതേ വർഷം തന്നെ ഭരത്മു അഭിനയിച്ച മുനിയാണ്ടി വിളങ്കിയാൽ മൂന്നാമാണ്ട്,സേവൽ എന്നീ ചലച്ചിത്രങ്ങളും പുറത്തിറങ്ങി. എന്നാൽ 2010-ൽ പുറത്തിറങ്ങിയ തമ്പിക്ക് ഇന്ത ഊര് എന്ന ചലച്ചിത്രം ബോക്സ് ഓഫീസിൽ പരാജയപ്പെട്ടിരുന്നു.

2011-ൽ വാനം എന്ന ചലച്ചിത്രത്തിൽ അഭിനയിച്ചു. ഈ ചിത്രത്തിൽ ഭരത് ചക്രവർത്തി എന്ന ഗിറ്റാറിസ്റ്റിന്റെ വേഷമാണ് അവതരിപ്പിച്ചത്. എന്നാൽ ചിത്രം പുറത്തിറങ്ങിയതിനു ശേഷം ഭരത്, പരസ്യമായി ഈ ചിത്രത്തിന്റെ നിർമ്മാതാവിനും മറ്റൊരു നടനായ സിലമ്പരശനുമെതിരെ രംഗത്തെത്തിയിരുന്നു. മറ്റ് അഭിനേതാക്കൾക്ക് ലഭിച്ച പ്രാധാന്യം ചിത്രത്തിന്റെ പരസ്യ പ്രചാരണങ്ങളിൽ ഭരത്തിന് ലഭിച്ചില്ലെന്നായിരുന്നു പരാതി. റിമ കല്ലിങ്കല്ലിനോടൊപ്പം അഭിനയിച്ച യുവൻ യുവതി ആയിരുന്നു തുടർന്ന പുറത്തിറങ്ങിയ ചലച്ചിത്രം. കൂടാതെ വസന്തബാലൻ സംവിധാനം ചെയ്ത അരവാൻ എന്ന ചലച്ചിത്രത്തിലും ചെറിയ വേഷം അവതരിപ്പിച്ചു.

2013 ഓഗസ്റ്റിൽ ഐന്ത് ഐന്തു ഐന്തു എന്ന ചലച്ചിത്രം പുറത്തിറങ്ങി. അതേ വർഷം ജാക്ക്പോട്ട് എന്ന ഹിന്ദി ചലച്ചിത്രത്തിലും അഭിനയിച്ചു. പോണ്ടിച്ചേരി സ്വദേശിയായ ആന്റണി ഡിസൂസ എന്ന കഥാപാത്രത്തെ ഭരത് ഈ ചിത്രത്തിൽ അഭിനയിച്ചു. 2014-ൽ കൂതറ എന്ന മലയാള ചലച്ചിത്രത്തിലും അഭിനയിച്ചിരുന്നു.

അഭിനയിച്ച ചലച്ചിത്രങ്ങൾ
 വർഷം ചലച്ചിത്രം വേഷം ഭാഷ മറ്റുള്ളവ 2003 ബോയ്സ്  ബാബു കല്യാണം  തമിഴ്  2004  4 ദ പീപ്പിൾ  വിവേക്  മലയാളം  2004 ചെല്ലമേ  വിശ്വ രാജശേഖർ  തമിഴ്   2004 കാതൽ  മുരുകൻ   തമിഴ്  2005 ഫെബ്രുവരി 14  ശിവ  തമിഴ്  2006 പട്ടിയൽ  സെൽവ  തമിഴ്  2006 അഴകായ് ഇരുക്കിറായ് ഭയമായി ഇരുക്കിറത്  മനു  തമിഴ്  2006 എം മകൻ  കൃഷ്ണ   തമിഴ്  2006 ചെന്നൈ കാതൽ  ഗൗതം   തമിഴ്  2006 വെയിൽ  കതിർ  തമിഴ്  2007  കൂടൽ നഗർ  സൂര്യൻ,ചന്ദ്രൻ തമിഴ്  2008  പഴനി  പഴനിവേൽ  തമിഴ്  2008 നേപ്പാളി  കാർത്തിക്  തമിഴ്  2008 മുനിയാണ്ടി വിളങ്കിനാൽ മൂന്നാമാണ്ട്  മുനിയാണ്ടി   തമിഴ്  2008 സേവൽ  മുരുകേശൻ  തമിഴ്  2009  ആറുമുഖം  ആറുമുഖം തമിഴ്  2009  കണ്ടേൻ കാതലൈ  ശക്തിവേൽ രാജശേഖരൻ  തമിഴ്  2010 തമ്പിക്ക് ഇന്ത ഊര്  അഖിലേഷ്  തമിഴ്  2011  കോ  സ്വയം  തമിഴ്  2011 വാനം  ഭരത് ചക്രവർത്തി  തമിഴ്  2011 യുവൻ യുവതി  കതിർവേൽ മുരുകൻ   തമിഴ്  2012 അരവാൻ  തോഗൈമാൻ   തമിഴ്  അതിഥി 2012  തിരുത്തനി  തിരുത്തനി  തമിഴ്  2013  ഐന്ത് ഐന്ത് ഐന്ത്  അരവിന്ദ്  തമിഴ്  2013  ജാക്ക്പോട്ട്  ആന്റണി ഡിസൂസ  ഹിന്ദി  2014 കൂതറ  കൂബ്രിൻ  മലയാളം  2014 കഥൈ തിരക്കഥൈ വസനം ഇയക്കം  സ്വയം  തമിഴ്   2014 ഐന്താം തലമുറൈ സിദ്ധ വൈദ്യ ശിഖാമണി  ശിഖാമണി  തമിഴ്  25-ാം ചിത്രം 2015  കില്ലാഡി  ധരണി  തമിഴ്  2015  1000 – ഒരു നോട്ട് പറഞ്ഞ കഥ  ജിക്കു മോൻ  മലയാളം  2015  ലോഡ് ലിവിങ്സ്റ്റൺ 7000 കണ്ടി  ഷണ്മുഖം ഇളങ്കോവൻ  മലയാളം  2017   എന്നോട് വിളയാട്  വിക്രം  തമിഴ്  2017  കടുകു  നമ്പി  തമിഴ്  2017  സ്പൈഡർ  ഭൈരവഡുവിന്റെ സഹോദരൻ  തമിഴ്  Extended Cameo appearance 2017  കടൈസി ബെഞ്ച് കാർത്തി  കാർത്തി  തമിഴ്   2018  സിംബ   തമിഴ്  ചിത്രീകരണം 2018  പൊട്ട്   തമിഴ്  ചിത്രീകരണം 2018  കാളിദാസ്  കാളിദാസ്  തമിഴ് ചിത്രീകരണം 2018   എയ്റ്റ്    തമിഴ്  ചിത്രീകരണം
അവലംബം

പുറം കണ്ണികൾ


വർഗ്ഗം:തമിഴ് അഭിനേതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:1984-ൽ ജനിച്ചവർ